**Rēzeknes pilsētas pirmsskolas izglītības**

**iestādes**

**“Auseklītis”**

**pašnovērtējuma ziņojums**

Rēzekne, 15.09.2023.

Publiskojamā daļa

SASKAŅOTS

|  |
| --- |
|  Rēzeknes valstspilsētas pašvaldības Izglītības pārvaldes vadītājs    |
| (dokumenta saskaņotāja pilns amata nosaukums) |
|   |   |   Arnolds Drelings  |
| (paraksts\*) |   | (vārds, uzvārds) |
| \_\_\_\_\_.10.2023. \* |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(31.05.2023.) |
| Nr. | Licencēšanasdatums |
| Pirmsskolas izglītības programma | 01011111 | Krišjāņa Valdemāra ielā 18, Rēzeknē, LV 4601 | V-3383 | 06.01.2011. | 126 | 129 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. 2022./2023. mācību gada laikā iestādē nebija izglītojamo, kuri ir mainījuši savu dzīves vietu.
		2. 2022./2023.m.g. neviens izglītojamais nemainīja izglītības iestādi, bet 3 izglītojamie ir pārgājuši uz mūsu izglītības iestādi no citām izglītības iestādēm.
	2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) |   nav |  |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) |  | Izglītības metodiķis, logopēds (0.25 likme), veselības speciālists. Psihologu nodrošina pēc pieprasījuma Rēzeknes valstspilsētas domes pārvalde “Sociālais dienests”  |

1. **Izglītības iestādes darbības pamatmērķi un prioritātes**

**2.1.Izglītības iestādes misija** – pirmsskolas izglītības iestāde ar profesionālu komandu, kura nodrošina kvalitatīvu pirmsskolas izglītības ieguvi un sekmē bērna personības izaugsmei, vispusīgai attīstībai un pozitīvai pašsajūtai.

**2.2.Izglītības iestādes vīzija par izglītojamo** – sabiedrībai atvērta pirmsskolas izglītības iestāde, kurā aug patstāvīgs, radošs, domājošs un darboties motivēts bērns.

**2.3.Izglītības iestādes vērtības cilvēkcentrētā veidā** –

**Bērns –** ir mūsu darba jēga;

**Darbinieks –** atbildīgs procesa virzītājs, kura rīcības pamatā ir vēlme ar savu darbu uzlabot, pilnveidot, attīstīt;

**Atbildība** – uzticētos pienākumus veikt atbildīgi, izmantojot savas zināšanas, prasmes un darba pieredzi, lai sasniegtu labāko rezultātu;

**Cieņa** – ikviens ir pelnījis cieņpilnu attieksmi. Cieņa, izpalīdzība, sadarbība, uzticēšanos un atbalsts ir mūsu attiecību pamats.

**2.4. 2022./2023. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Pedagoģiskā procesa plānošana, vērtēšana atbilstoši mūsdienīgo tehnoloģiju prasībām un iespējām | a) kvalitatīvi1.Turpināja mācīties plānot un vērtēt pedagoģisko darbu, izmantojot E-klases piedāvātās iespējas.  | Sasniegts |
| b) kvantitatīvi1. Pedagogi plānoja un vērtēja pedagoģisko darbu izmantojot e-klases piedāvātās iespējas. 2.Tika novadītas individuālās konsultācijas pedagogiem un labās prakses piemēri (pieredzes apmaiņas semināri) par pedagoģiskā darba plānošanu un vērtēšanu E-klasē. | Sasniegts |
| Nr.2 Pedagogu IT prasmju pilnveidošana un pedagoģiskā darba labās prakses pieredzes apmaiņas nodrošināšana | a) kvalitatīvi1.Dokumentācijas un metodisko materiālu kopīgošana, atgriezeniskās saites saņemšana ar anketu palīdzību, iestādes Google konta izveidošana. 2. Darbinieku IT prasmju pilnveidošana, digitālo kursu apmeklēšana. | Sasniegts |
| b) kvantitatīvi 1. Tika izveidots Google konts, kā rezultātā notika dokumentācijas un metodisko materiālu kopīgošana. 2.Pedagogi un vadība pilnveidoja savas IT prasmes. | Sasniegts  |
| Nr.3 Āra attīstošās vides pilnveidošana | a) kvalitatīvi1. Izveidots iestādes teritorijā stends izpildāmajiem uzdevumiem pastaigu laikā.2.Izveidota laikapstākļu novērošanas stacija.3.Katrai grupai papildināta materiālā bāze ar izglītojošiem materiāliem darbam ar bērniem āra vidē. | Sasniegts |
| b) kvantitatīvi1.Iestādes teritorijā tika izveidots stends izpildāmajiem uzdevumiem pastaigu laikā. Katru nedēļu ārā pie uzdevuma dēļa tiek nomainīti piedāvātie izpildāmie uzdevumi bērniem kopā ar skolotājiem.2. Izveidota laikapstākļu novērošanas stacijas.3.Par 10% palielinājās āra nodarbību un pasākumu skaits.4.Pie nojumēm ir izveidoti grupu nosaukumi.Skolotājas papildināja nojumēs materiālo bāzi ar izglītojošiem materiāliem darbam ar bērniem ārā. | Sasniegts |

* 1. **Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (sasniegts/daļēji sasniegts/ nav sasniegts) un komentārs |
| Nr. 1 Mūsdienīgo tehnoloģiju izmantošana pedagoģiskajā darbā | a) kvalitatīvi 1. Turpināt mācīties izmantot visas E-klases piedāvātās iespējas | Darbs ir iesākts, darba turpinājums |
| b) kvantitatīvi1. Pedagogi aktīvi izmanto E-klasi saziņai ar vecākiem (informācija par bērnu sasniegumiem, uzvedību, individuālo darbu, vēlamo uzdevumu izpildīšana vai atkārtošana kopā ar bērnu, vecāku anketēšana) 2. Atbalsta personāls: logopēde, veselības speciāliste veic ierakstus E-klasē par novadīto darbu ar bērniem.3. Iestādes metodiķe sniedz individuālās konsultācijas pedagogiem par darbu E-klasē. |  |
| Nr. 2. Pedagogu IT prasmju pilnveidošana un pedagoģiska darba labas prakses pieredzes apmaiņas nodrošināšana | a) kvalitatīvi1. Katrs pedagogs prot izmantot pieejamus digitālos rīkus un aktīvi izmanto tos darbā ar bērniem | Darbs ir iesākts, darba turpinājums |
| b) kvantitatīvi1. Visi pedagogi izmanto datorus, projektoru un ekrānus pedagoģiskajā darbībā. 2. Metodiķe sniedz atbalstu un konsultē pedagogus par IT tehnoloģiju izmantošanas iespējām. 3. Pedagogi aktīvi izmanto darbā ar bērniem Photon robotu un Bee-Botu rotaļnodarbību laikā. |  |
| Nr.3 Āra attīstošas vides pilnveidošana | a) kvalitatīvi1. Sporta un mūzikas skolotāja papildina āra vidi ar attīstošiem uzdevumiem uz celiņa un skanošiem rīkiem. | Darbs ir iesākts, darba turpinājums |
| b) kvantitatīvi1. Uz iestādes teritorijas celiņiem ir izveidoti dažādi uzdevumi kustību aktivitātēm ar bērniem: burtu tārpiņš, klasītes, figūru labirinti utt.b) ir izveidots skanošais metalofons iestādes teritorijā. |  |
| Nr. 4. Mācību materiālu izveidošana atbilstoši izvēlētai tēmai | a) kvalitatīvi1. Ir papildināta iestādes metodisko materiālu bāze ar uzskates, izdales materiāliem, darba lapām, didaktiskajām rotaļām pēc pedagogu izvēlētas tēmas. | Darbs nav iesākts |
| b) kvantitatīvi 1. Katra grupa izveido metodiskus materiālus: uzskates materiāli, izdales materiāli, didaktiskās rotaļas, darba lapas utt. visām mācību jomām par izvēlēto tēmu.2. Pavasari notiek pieredzes apmaiņas seminārs, kurā katrs pedagogs rāda izveidoto mācību materiālu.3. Notiek pedagogu pieredzes apmaiņa un cieša sadarbība, aktīvi daloties ar izstrādātajiem metodiskajiem materiāliem.  |  |

1. **Kritēriju izvērtējums**

**3.1. Kritērija “Izglītības turpināšana un nodarbinātība” stiprās puses un turpmākās attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek veikts mērķtiecīgs darbs ar izglītojamiem, kam ir zemi mācību sasniegumi, sadarbojoties visiem iesaistītajiem (pedagogs, izglītojamais, vecāki, atbalsta personāls), kas palīdz veikt individuālo un koriģējošo darbu ar izglītojamo, pilnveidot viņu prasmes, sniegt nepieciešamo atbalstu.Izglītojamo zināšanu, prasmju un kompetenču diagnostika liecina par pozitīvu mācību sasniegumu dinamiku izglītojamiem, kam ir zemi mācību sasniegumi.  | Turpināt veikt individuālo un koriģējošo darbu ar izglītojamiem, kuriem ir zemi mācību sasniegumi, sniegt nepieciešamo atbalstu vecākiem.Turpināt regulāri kontrolēt rotaļnodarbību kvalitāti. |
| Izglītības iestāde katra mācību gada beigās veic izglītojamo vecāku anketēšanu ar mērķi izvērtēt iestādes izglītības procesa kvalitāti un nepieciešamības gadījumā pilnveidot iestādes darbību atbilstoši saņemtajai atgriezeniskajai saitei. Izglītojamo vecāku anketēšanas dati liecina par augstu mācību procesa kvalitāti iestādē. | Turpināt katra mācību gada beigās veikt vecāku anketēšanu, kā arī vecāku sapulcēs sniegt informāciju par AS sniegšanas iespējām. |
|  Izglītības iestādē nav vērojama izglītojamo mācību pārtraukšana sakarā ar izglītības iestādes maiņu vai dzīvesvietas maiņu, par to liecina liels iestādes pieprasījums pilsētā, kas saistīts ar augstu izglītības iestādes darba kvalitāti un izglītojamo vecāku anketēšanas datiem.2022./2023.m.g. neviens izglītojamais nemainīja izglītības iestādi, bet 3 izglītojamie ir pārgājuši uz mūsu izglītības iestādi no citām izglītības iestādēm, kā arī iestādē nebija izglītojamo, kuri ir mainījuši savu dzīves vietu. |  |

**3.2. Kritērija “Mācīšana un mācīšanās” stiprās puses un turpmākās attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei, kas palīdz izvērtēt metodiskā darba prioritātes un izvirzīt uzdevumus metodiskā darba pilnveides pasākumiem. Izglītības iestādē 1.semestrī tiek veikta rotaļnodarbību vērošana 100% pedagogu, 2.semestrī 75% pedagogu, kura palīdz iegūt objektīvu informāciju par mācīšanas un mācīšanās procesa kvalitāti.Iestādē regulāri notiek pedagogu savstarpējā mācību stundu un pasākumu vērošana, tādējādi nodrošinot pieredzes apmaiņas pasākumus un pedagoģiskās labās prakses popularizēšanas pasākumus iestādē.Visas rotaļnodarbības tiek vērtētas pēc izstrādātām rotaļnodarbību vērošanas lapām, kuras palīdz sekmēt pedagogu izpratni par mērķtiecīgu rotaļnodarbību vērošanu un pedagoģiskās darbības analīzi, veidot izpratni par stundas vērošanas mērķiem, efektīvas un uz attīstību vērstas atgriezeniskās saites sniegšanu.Iegūtā informācija tiek apkopota un analizēta, tās rezultātā veicot izglītības iestādes darba pilnveides pasākumus.  | Turpināt sniegt atbalstu pedagogiem, kuri rotaļnodarbību laikā saņēmuši vidējo un labu vērtējumu. Turpināt piedāvāt apmeklēt iespējamās atklātās rotaļnodarbības iestādē un ārpus tās |
| Izglītības iestāde ir izveidojusi sistēmu attālināto mācību īstenošanai, kura ir zināma un izprotama visām iesaistītajām pusēm, iestādē ir izstrādāta un apstiprināta attālinātā mācību procesa organizēšanas kārtība, kura nepieciešamības gadījumā palīdz nodrošināt izglītojamo zināšanu, prasmju, attieksmju pilnveidošanu, atrodoties ārpus iestādes. Nepieciešamības gadījumā, pedagogi sniedz atgriezenisko saiti izglītojamiem un to vecākiem, ņemot vērā izglītojamo mācīšanās vajadzības, tādējādi veicinot izglītojamo mācību sasniegumus un nodrošinot izglītības procesa īstenošanas efektivitāti attālinātajās mācībās. |  |
| Izglītības iestādē ir izstrādāta un apstiprināta atklāta un metodiski daudzveidīga izglītojamo mācību sasniegumu vērtēšanas kārtība, tādējādi sistemātiski motivējot izglītojamos pilnveidot savus mācību sasniegumus un nodrošinot katra izglītojamā izaugsmi, savlaicīgi veicot nepieciešamo mācību procesa korekciju. Izglītojamo mācību sasniegumu vērtēšana iestādē notiek:1.pēc jaunā temata apguves E-klasē, kura palīdz efektīvāk plānot un kvalitatīvi organizēt turpmāku pedagoģisko procesu, ievērojot katra bērna attīstības līmeni; 2.pedagoģiskā procesa laikā, kura dod pedagogam iespēju izmantot gan mutisku novērtēšanu (uzslavu, pamudinājumu), gan citas vērtēšanas formas (uzlīmes, spiedogus u.c.), tādējādi nodrošinot pedagogiem un izglītojamiem atgriezenisko saiti un palīdzētu uzlabot bērnu mācīšanos;3.divas reizes gadā notiek izglītojamo mācību sasniegumu analīze E-klasē, rezultātā tiek iegūti katra izglītojamā vērtējumi par plānotiem sasniedzamiem rezultātiem mācību jomās, kuri tiek analizēti ar mērķi veikt korekcijas un pielāgojumus mācību procesā;4.sasniedzot 5 gadu vecumu, tiek novērtētas izglītojamo speciālas vajadzības –izglītības iestādes pedagogi un atbalsta speciālisti izvērtē iegūtos rezultātus un nosaka, kuriem bērniem nepieciešami atbalsta pasākumi mācību satura apguvē, bet kuriem bērniem nepieciešama padziļināta atbalsta speciālistu izpēte.5.pirmsskolas izglītības apguves nobeigumā pedagogs sagatavo rakstisku vērtējumu par izglītojamā sasniegumiem attiecībā pret obligātā satura apguves plānotajiem rezultātiem, tādējādi sniedzot rakstisku informāciju bērna vecākiem ar ieteikumiem bērna turpmākajā attīstībā un zināšanu pilnveidošanā.Visi iestādes pedagogi ir iepazīstināti ar izglītojamo mācību sasniegumu vērtēšanas kārtību un ievēro to, tādējādi nodrošinot izglītojamo mācību sasniegumu attīstības dinamikas noteikšanu un izglītības procesa pilnveidošanu. Anketēšanas dati liecina par to, ka 92% izglītojamo vecāku ir informēti par mācību sasniegumu vērtēšanas kārtību, izprot sasniedzamos rezultātus un izrāda lielu interesi par savu bērnu sasniegumiem, kas liecina par veiksmīgo pedagogu un vecāku sadarbību. Izglītības iestādes vadība sekmīgi risina problēmsituācijas, kas rodas saistībā ar mācību sasniegumu vērtēšanu, pedagogi citām izglītības iestādēm piedāvā un popularizē savu pieredzi, kā sekmīgi izmantot mācību sasniegumu vērtēšanu, lai sasniegtu mācību un audzināšanas mērķus, ko apliecina augsts pilsētas mērogā pirmsskolas izglītības iestāžu pedagogu atklāto rotaļnodarbību vērtējums, kā arī skolu sākumskolas pedagogu augsts atklātās rotaļnodarbības vērtējums.Iestādei ir noslēgts līgums ar tiešsaistes skolvadības sistēmu E-klase, kas nodrošina efektīvu informācijas apmaiņu starp visām iesaistītajām pusēm, tādējādi veicinot kvalitatīvu izglītības procesu.  |  |
| Izglītības iestādē ir sistēma, kā tiek diagnosticēts un sniegts individualizēts atbalsts izglītojamiem. Iestādē ir izveidota atbalsta komanda, ir apstiprināts atbalsta komandas reglaments, regulāri notiek atbalsta komandas sēdes, tādējādi nodrošinot sistemātisku pedagoģisku, psiholoģisku, sociālu atbalstu izglītojamiem, viņu vecākiem, skolotājiem. Iestādē regulāri notiek izglītojamo sasniegumu vērtēšana, vērtēšanas rezultātu apkopošana un apspriešana, atbalsta pasākumu noteikšana izglītojamiem.Pedagogi sadarbojas ar atbalsta personālu, plānojot un īstenojot ikdienas mācību un audzināšanas procesu, apkopo informāciju par izglītojamiem, sniedz informāciju un ieteikumus par to, kā iespējams sasniegt labus rezultātus, viens otram, dažkārt arī vecākiem, pēc nepieciešamības pielāgo mācības konkrētiem izglītojamiem. Informācija par izglītojamiem, kam tiek sniegts atbalsts, tiek apkopota, to veic izglītības metodiķe. Izglītības iestāde regulāri izvērtē sniegtā atbalsta efektivitāti, pilnveido atbalsta sistēmu.Visi augstāk minētie pasākumi palīdz regulāri izvērtēt izglītojamo mācību sasniegumu attīstības dinamiku, organizēt nepieciešamo palīdzību izglītojamiem, viņu vecākiem, skolotājiem, iestādes darbiniekiem, kā arī sniegt rekomendācijas izglītības procesa organizēšanā.Iestāde piedalās multimodāla agrīnās intervences programmā bērniem ar uzvedības problēmām **STOP 4-7** , kas palīdz mazināt bērnu problemātisko uzvedību, kā arī mācīt vecākus pielietot pozitīvās audzināšanas principus. Iestāde aktīvi sadarbojas ar Rēzeknes pamatskolas-attīstības centru, kuru speciālisti regulāri piedāvā audzēkņu vecākiem, pedagogiem bezmaksas logopēda, psihologa, speciālā pedagoga konsultācijas, regulāri piedalās iestādes organizētajās vecāku sapulcēs, sniedz atbildes uz pedagogu un vecāku jautājumiem un problēmsituācijām, tādējādi sniedzot profesionālu efektīvu atbalstu gan pedagogiem, gan izglītojamo vecākiem, kā arī pielāgojot mācības konkrētiem izglītojamiem.  |  |
| Izglītības iestāde ir ieviesusi lietpratībā balstīto mācību saturu, regulāri izvērtē tā īstenošanas efektivitāti, kā arī sistemātiski apkopo savu pieredzi un dalās ar to ar citām izglītības iestādēm, par ko liecina 100% apmeklēto rotaļnodarbību vērošana, kā arī pilsētas mērogā atklāto rotaļnodarbību vērošana un atgriezeniskas saites veidošana.Pedagogi kopīgi plāno un organizē mācības un vidi tā, lai izglītojamie tiktu rosināti pēc iespējas vairāk darboties paši, mācīšanās notiek integrētās rotaļnodarbībās visas dienas garumā, mācību vide ir orientēta uz savstarpēju uzticēšanos, sadarbību un atbalstu, veicinot bērnos patstāvības un rīcībspējas attīstību un dodot iespēju piedalīties lēmumu pieņemšanā, tādējādi nodrošinot iestādē kompetenču pieeju mācību saturā. Pedagogiem ir izpratne par lietpratībā balstītā mācību satura iezīmēm, tā ieviešana notiek kvalitatīvi, par ko liecina 100% apmeklēto rotaļnodarbību vērošana, kas palīdz iegūt objektīvu informāciju par mācīšanas un mācīšanās procesa kvalitāti un plānot pasākumus turpmākai pedagogu izaugsmei. |  |

**3.3.Kritērija “Izglītības programmu īstenošana” stiprās puses un turpmākās attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde regulāri aktualizē un nodrošina šādas informācijas pieejamību VIIS: izglītības iestādes nolikums, kurā iekļauta aktuālā informācija par izglītības iestādes darbību un izglītības programmas īstenošanu, informācija par izglītības iestādes īstenoto izglītības programmu, pedagogu tarifikāciju. Izglītības iestāde savā mājaslapā auseklitis.rezeknesip.lv regulāri atjauno un publisko izglītības iestādes pašnovērtējuma ziņojuma publiskojamo daļu.Iestādes publicējama informācija VIIS un mājas lapā atbilst faktiskajai situācijai, tādejādi nodrošinot kvalitatīvu iestādes datu kontroli, apkopošanu un uzkrāšanu VIIS izglītības kvalitātes monitoringa vajadzībām. |  |
| Izglītības iestāde īsteno pirmsskolas izglītības programmu. Izglītības iestādei ir sava kārtība, kā regulāri aktualizēt realizēto izglītības programmu.Iestādei ir izstrādāts attīstības plāns 3 gadiem ar iestādes misiju, vīziju, stratēģiskiem mērķiem un uzdevumiem, attīstības prioritātēm, kurā tiek ņemtas vērā tiesību aktos noteiktās prasības, izglītojamo aktuālās vajadzības, jaunākās izglītības attīstības tendences, izglītojamo intereses, prasmes un priekšzināšanas, tādējādi palīdzot iestādei noteikt un īstenot darbības kvalitātes mērķus un sasniedzamos rezultātus, kā arī izglītības programmas īstenošanas kvalitātes mērķus un sasniedzamos rezultātus.Iestādei ir izstrādāts darba plāns ar ikgadējām metodiska un audzināšanas darba prioritātēm, plānotajiem sasniedzamajiem rezultātiem vienam gadam, ņemot vērā dažādus aktuālus pētījumus pedagoģijā, tādējādi nodrošinot izglītojamiem iespēju apgūt plašas un mūsdienīgas zināšanas, prasmes un kompetences. | Turpināt mudināt pedagogus pilnveidot savas zināšanas kursos par kompetencēs balstītu pirmsskolas izglītības saturu.Turpināt veikt pedagogu profesionālās darbības kvalitātes novērtēšanu. |
| Izglītības iestādē gan administrācijai, gan pedagogiem, gan dibinātājam, gan vecākiem ir vienota izpratne par pirmsskolas izglītības programmas mērķiem un katra mācību gada izglītojamo sasniedzamajiem rezultātiem, atbilstoši izglītības iestādes izstrādātajam darba un audzināšanas plānam, kā arī par 3 gadu laikā sasniedzamajiem rezultātiem, atbilstoši iestādes izstrādātajām attīstības plānam. Izglītības iestāde katru gadu izvērtē attīstības plāna sasniegtos stratēģiskus mērķus un uzdevumus, kā arī darba un audzināšanas plāna sasniegtos rezultātus, pirmsskolas izglītības satura apguves kvalitāti, ņem vērā izglītojamo ikdienas mācību sasniegumus, tādējādi pēc nepieciešamības veicot dažādus koriģējošus un pilnveides pasākumus konkrētajiem izglītojamiem. | Turpināt vērtēt attīstības plāna sasniegtos stratēģiskus mērķus un uzdevumus, pirmsskolas izglītības satura apguves kvalitāti iestādē, veicot dažādus koriģējošus un pilnveides pasākumus. |
| Pedagogu sadarbība izglītības iestādē tiek plānota un realizēta daudzveidīgi.Pilnīgi visi pedagogi plānveidīgi sadarbojas pirmsskolas izglītības programmas īstenošanā, tādējādi nodrošinot pirmsskolas izglītības programmas mērķu sasniegšanu, caurviju prasmju, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu. Pilnīgi visi pedagogi izprot savu lomu un vietu pirmsskolas izglītības programmas īstenošanā, uzticas saviem kolēģiem, tādējādi nodrošinot labu savstarpējo sadarbību un konkrētajā mācību gadā iestādes darba prioritāšu un plānoto sasniedzamo rezultātu īstenošanu.Atbilstoši izglītības programmai, visi pedagogi māca izglītojamiem godpilni izturēties pret valsts simboliem, tradīcijām, svētkiem, tādējādi veidojot izglītojamos patriotismu un lojalitāti Latvijai. |  |
| Izglītības iestādes darba plānā iekļautie mācību un ārpus rotaļnodarbību pasākumi ir ļoti augstā līmenī, pārdomāti, papildina ikdienas mācību un audzināšanas procesu, tādējādi nodrošinot pirmsskolas izglītības programmas mērķu sasniegšanu, par ko liecina 98% anketēšanā piedalījušies vecāku. Pedagogiem ir vienota izpratne par to, kādēļ tiek rīkots konkrētais pasākums, kāds ir tā mērķis. Atbildība par mācību un ārpus rotaļnodarbību pasākumiem ir sadalīta proporcionāli pedagogu slodzei, pedagogi proaktīvi iesaistās šo pasākumu sagatavošanā un īstenošanā.Izglītības iestādes darba plānā iekļauto mācību un ārpus rotaļnodarbību pasākumu efektivitāte ir ļoti augstā līmenī, ko apliecina 96% anketēšanā piedalījušies pedagogi un 94% anketēšanā piedalījušies vecāku. |  |
| Mācību gada un mācību posmu sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums, šajā mācību gadā paveiktais, kā arī visu pedagogu darba kvalitātes vērtējums no administrācijas puses.Izglītības iestādes darba organizācija ir plānota tā, lai izglītojamiem un pedagogiem ir iespējams savlaicīgi ierasties uz rotaļnodarbībām, sagatavoties tām un visu paredzēto laiku veltīt produktīvam mācību darbam. Izglītības iestādes vadība iesaistās un risina gadījumus, kad tiek konstatētas problēmas, pēc nepieciešamības uzklausot gan pedagogu, gan vecāku viedokļus, ko apliecina 96% anketēšanā piedalījušies iestādes padomes dalībnieku viedokļi. |  |
| Izglītības iestāde sadarbībā ar dibinātāju ir izvērtējusi savus sasniedzamos rezultātus attiecībā uz piedāvāto izglītības programmu kontekstā ar skolu tīkla efektivitāti, ņemot vērā: esošo potenciālo izglītojamo skaitu izglītības programmā, pedagogu pieejamību un iestādes iespēju nodrošināt optimālu noslodzi pedagogiem, izglītojamo sasniegumus ikdienas mācībās.Iegūtie izvērtējuma rezultāti apliecina esošās izglītības pakāpes izglītības programmas nepieciešamību izglītības iestādē un izglītības iestādes iespējas sasniegt un nodrošināt nepieciešamo izglītības kvalitāti izglītības programmas īstenošanā. |  |

**4. Informācija par lielākajiem īstenotajiem projektiem par 2022./2023. mācību gadā**

**4.1.** No 2023.gada 15.maija līdz 2023.gada 19.maijam iestādes vecākās grupas “Rūķīši” izglītojamie **piedalījās ESF projektā “Veselības veicināšanas un slimību profilakses pasākumu organizēšana Rēzeknes pirmsskolas izglītības iestādēs” –** **“Dari-zini-uzzini-mini” .**

Rezultātā tika novadītas fiziskās aktivitātes “Sporto-vesels”, “Kustinācija”, nodarbības ar psihologu “Draudzības noslēpums”, interaktīvi izzinošas nodarbības “Zobiņu ceļojums”, “Veselībnieks”, “Antistresa spilventiņi”, ekskursija uz SIA KUUP ar meistarklasi “Kakao burbuļojošais ceļš”.

Projekta ietvaros tika veiktas slimību profilakses pasākumi ar speciālistu palīdzību par mutes dobuma higiēnu, veselīgo uzturu un dzīvesveidu, antistresa noņemšanas paņēmieniem, tādējādi samazinot izglītojamo saslimstību.

**4.2. Iestādes vecākās grupas “Rūķīši” izglītojamie piedalās AS “Latvijas valsts meži” ekoprogrammā “Cūkmena detektīvi”,** kura domāta pirmsskolām: 5 - 7 gadus jauniem bērniem. Tās mērķis ir rosināt bērnos atbildību pret vidi, vairojot izpratni par vērtīgo un lieko dabā.

**4.3. Iestādes vecākās grupas “Rūķīši” izglītojamie piedalījās nacionālajā eTwinning projektā** **“Maizes alfabēts”.**

Rezultātā notika pieredzes apmaiņas pasākumi un aktivitātes par maizes tapšanu tiešsaistē starp Latvijas pirmsskolas izglītības iestādēm - Nīcas PII “Spārīte”, Viļānu pagasta PII “Bitīte”, Jaungulbenes PII “Pienenīte”, Salaspils novada pašvaldības Salaspils 1.pirmsskolas iestādi.

Tika organizēta izglītojoša ekskursija bērniem uz Aglonas maizes muzeju, izveidota mape par dažāda veida graudiem, organizēts literāri muzikālais uzvedums “Jautrie pavāri” un kā gala rezultāts tapa “Maizes alfabēts”.

**4.4.** Pamatojoties uz 2009.gada 7.aprīļa Komisijas regulu (EK) Nr. 288/2009, MK 2010.gada 3.augusta noteikumiem Nr. 737, **Iestāde regulāri piedalās programmā “Augļi skolai” un “Skolas piens”.** Rezultātā visās bērnu vecuma grupāstika realizēta veselības veicināšanas projektu nedēļa, 4 reizes gadā Sporta svētki, pārrunas ar izglītojamiem par veselīgo uzturu, uztura šķīvju izveidošana (aplikācija).

1. **Informācija par institūcijām, ar kurām noslēgti sadarbības līgumi**
	1. Līgums par personas datu apstrādi un informācijas sistēmas “E-klase” pakalpojumu sniegšanu.
	2. VISC personas datu apstrādes un mācīšanās platformas skolo.lv pakalpojums ESF projekts Nr. 8.3.1.1/16/I/002 “Kompetenču pieeja mācību saturā”.
	3. 2023.gada 10.maijā tika noslēgts sadarbības līgums ar Rēzeknes Tehnoloģiju Akadēmiju ar mērķi veikt sadarbību studentu prakses programmu īstenošanā, kā arī informācijas un pieredzes apmaiņā, kas vērsta uz Pušu zinātniski pētnieciskās un mācību metodiskās sadarbības attīstību.
2. **Audzināšanas darba prioritātes trim gadiem un to ieviešana**

6.1.1. Aktualizēt un akcentēt audzēkņu pozitīvu uzvedību, mērķtiecīgi akceptējot vērtības – cilvēka cieņa, sadarbība, atbildība.

6.1.2. Mācīt bērniem godpilni izturēties pret valsts simboliem, tradīcijām, svētkiem.

6.1.3.Pilnveidot iestādes darbinieku un bērnu vecāku mērķtiecīgu sadarbību.

6.2.1. Bērni piedalās dienas gaitu plānošanā. Katrā grupā izveidotas piktogrammas ar dienas režīma momentiem. Bērni mācās sekot dienas gaitas plāna izpildei skolotāju vadībā, mācās sadarboties, strādāt komandās, jūt līdzdalību un atbildību par izveidota plāna un uzdevumu izpildi. Iestādes zāle, visas iestādes grupas, kāpņu telpas tika papildinātas ar uzvedības noteikumu piktogrammām. Pedagogi regulāri pievērš bērnu un vecāku uzmanību uzvedības noteikumu ievērošanai. Iestādes personāls regulāri aktualizē un popularizē pozitīvu audzēkņu uzvedību gan iestādē, gan sabiedrībā (ekskursijās, pasākumos).

6.2.2. Iestādes pedagogi mērķtiecīgi un nepārtraukti māca bērniem godpilni izturēties pret valsts simboliem, tradīcijām, svētkiem.

Grupās regulāri notiek pasākumi veltīti Zinību dienai un ziedu nolikšanai pie Latgales Māras pieminekļa, dzejas dienas Jāņa Raiņa atcerei “Trīs zelta jostas” un ziedu nolikšanai pie Jāņa Raiņa pieminekļa, jautrais brīdis veltīts Dainu tēvam Krišjānim Baronam “Krišjāņa Barona tautasdziesmu pūra lāde” un izglītojamo radošo darbu izstāde “Veltījums Krišjānim Baronam”, Latvijas Neatkarības proklamēšanas gadadienas svinēšana “Skaista mana tēvu zeme”, akcija „Sasildīsim Latviju” ar vecāku līdzdalību, kā arī izglītojamo radošo darbu izstāde “Es Latvijai!”.

Šogad tika ievesta jauna tradīcija svinēt Iestādes dzimšanas dienu.

Regulāri iestādē tiek organizēti un nosvinēti gadskārtu svētki, Valentīndiena, Teātra dienas, māmiņu dienai veltīti literāri muzikālie pasākumi.

Izglītojamiem ir izpratne par piederību Latvijas valstij, ir ieaudzināta cieņa pret nacionālajām vērtībām, viņi labprāt piedalās dažādos iestādes noformēšanas darbos.

6.2.3.Tika aktualizētas iestādes darbinieku un vecāku sadarbības formas.

Katrā grupā tika novadīti kopīgie saliedējošie pasākumi ar bērnu vecāku līdzdalību:

radošā darbnīca kopā ar bērnu vecākiem “Iededzu gaismiņu Latvijai”, kā arī sniegavīru izstāde laukumā “Tēti, uzcelsim sniegavīru!” – grupā “Zīļuks”, radošā darbnīca “Eglītes rotājums” agrā bērnu vecumu grupā “Cālēni”, Lāčplēša dienas svinēšana grupā “Bitīte”,

radošā darbnīca “Apsveikumi vecvecākiem” grupā ”Sprīdītis”, “Pavāru svētki” grupā “Rūķītis” un vecāku kopā pavadīšanas mirklis, kā arī aktīva vecāku līdzdalība maizes etiķešu vākšanā, “Ģimeņu diena” 1.jaunākajā grupā “Zemene”.

Martā regulāri notiek pasākumi ar vecvecāku līdzdalību “Laba sirds ir visa sākums” sagatavošanas grupā.

Kopā ar vecākiem tika organizētas rudens kompozīciju izstādes grupu laukumos, radošo darbu izstāde “Dāvana Latvijai”, “Ziemassvētku gaismā”, “Priecīgas Lieldienas”, iestādes noformēšanas darbi, kā arī ekskursijas uz Valsts robežsardzes koledžu un Latvijas valsts mežiem.

1. **Citi sasniegumi**
2. Iestādē regulāri notiek latviešu valodas svētki – konkurss “Skani, mana valodiņa!” (sakarā ar epidemioloģisko situāciju, pasākums tika organizēts tikai savas iestādes ietvaros). Mērķis ir caur latviešu dzejnieku daiļdarbiem, audzināt bērnos patriotiskās jūtas, kopt latviešu valodas kultūru, veicināt pirmsskolas iestāžu pedagogu literatūras un runas mākslas izpratni, radīt iespēju konkursa dalībniekiem apliecināt sevi, savas spējas, gūstot pozitīvas emocijas, attīstot runas izteiksmi.
3. Jāņa Ivanova Rēzeknes Mūzikas vidusskolas rīkotajā III Mazo dziedātāju konkursā “Saules zaķis 2023” divi sagatavošanas grupas izglītojamie tika apbalvoti ar 1.vietas goda rakstiem un iespēju turpināt mācības mūzikas skolā bez iestājeksāmeniem.
4. Iestādes izglītojamie regulāri piedalās konkursos pašvaldības un republikas mērogā: sagatavošanas grupas “Sprīdīši” un vecākas grupas “Rūķītis” izglītojamie piedalījās zīmējumu konkursā “Soli pa solim # Sportiņā” Olimpiskā diena 2023 un tika apbalvoti ar pateicības rakstiem par dalību Latvijas Veselības sporta nedēļā, kā arī ar sertifikātiem par ieguldīto enerģiju un sportisko garu, piedaloties Olimpiskajā dienā 2023.
5. Visi grupas “Rūķītis” izglītojamie piedalījās radošo darbu konkursā “I tuo jī dzeivova zyli, zali i ieda kuopustus ai gali”, kas tika veltīts Latgales patriotam un dzejniekam Ontonam Slišānam 2023, ar mērķi apliecināt piederību un mīlestību savam dzimtajam novadam un stiprināt latgalisko kultūridentitāti. Rezultātā viens izglītojamais tika apbalvots ar 2.vietas, trīs izglītojamie ar 3.vietas goda rakstiem, pārējie izglītojamie saņēma atzinības rakstus par piedalīšanos konkursā.
6. Iestāde katru gadu atbalsta Latvijas tautas sporta asociācijas organizēto pasākumu “Eiropas jūdze 2023”, popularizējot aktīvo, sportisko dzīvesveidu.